Silvērijs
Silvērijs (latīņu: Silverius, miris 537. gada 2. decembrī) bija Romas pāvests no 536. gada 8. jūnija līdz 537. gada martam. Viņa priekštecis bija Agapets I. Silvērijs bija pāvesta Hormisda dēls. Silvērijs kļuva par Austrumromas impērijas imperatores Teodoras intrigu upuri. 537. gada martā viņš tika gāzts no pāvesta amata un gada beigās nomira izsūtījumā Palmarolas salā, netālu no Neapoles.